
FORSLAG
Udvalget om Kvinders Rettigheder og Ligestilling opfordrer Budgetkontroludvalget, som er korresponderende udvalg, til at optage følgende forslag i det beslutningsforslag, det vedtager:
[bookmark: restart]A.	der henviser til, at ligestilling mellem kønnene er en af Unionens kerneværdier, som er nedfældet i artikel 2 i TEU;
B.	der henviser til, at ligestilling mellem kønnene har været kendetegnet ved en regressiv ideologi, der prioriterer aborter, giver enhver mulighed for at vælge ud fra en ubegrænset liste over køn og rakker ned på traditionelle roller;
[bookmark: _GoBack]C.	der henviser til, at de stigende leveomkostninger har påvirket både mænd og kvinder; der henviser til, at en permanent offermentalitet har den stik modsatte virkning på ligestillingen mellem kønnene; der henviser til, at lige muligheder bør være EU's mål;
D.	der henviser til, at det endelige budget for Det Europæiske Institut for Ligestilling mellem Mænd og Kvinder (EIGE) for regnskabsåret 2022 var på xxx.xx EUR, hvilket svarer til en stigning på xxx % i forhold til 2021;
1.	minder om, at EIGE blev oprettet for at udvikle værktøjer til at skabe ligestilling mellem kønnene; bemærker, at dette ikke er en nødvendighed i de turbulente tider, som vi lever i; bemærker derfor, at de budgetter, der er tildelt EIGE, bør skæres ned;
2.	bemærker EIGE's fortsat høje budgetgennemførelsesniveau med forpligtelsesbevillinger på op til 9x, 92 % i 2022 (sammenlignet med 97,75 % i 2020);
3.	anerkender, at der er sket en stigning i EIGE's fremførte aktionsudgifter til 54,79 % i 2023 (54,79 % i 2022);
4.	bemærker, at Den Europæiske Revisionsret har bekræftet, at EIGE's årsregnskab i alt væsentligt giver et retvisende billede af dets finansielle stilling pr. 31. december 2022 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår;
5.	mener, at der ikke skal meddeles decharge til direktøren for EIGE for gennemførelsen af agenturets budget for regnskabsåret 2022.

